《杂诗 其五》
清代·盖方泌

树黍不获稷，树怨无报德。福先不可为，祸始岂有极。

山生金自攻，树生虫自食。甘泉必先竭，直木必先贼。

碌碌者如玉，落落者如石。高名易招尤，众口滋毁积。

作者简介：（1768—1838）清山东蒲台人，字季源，又字碧轩。嘉庆初以拔贡官陕西通判。后署商州州同。募兵阻击川楚白莲教军。官至台湾知府，两摄台湾道。